Precizēts

Ministru kabineta rīkojuma projekta

**„Par valsts nekustamo īpašumu pārdošanu”**

sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Publiskas personas mantas atsavināšanas likuma (turpmāk tekstā – Atsavināšanas likums) 4.panta pirmā un otrā daļa, 5.panta pirmā daļa un 14.pants. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Izstrādātais rīkojuma projekts „Par valsts nekustamo īpašumu pārdošanu” (turpmāk – Rīkojuma projekts) paredz atļaut valsts akciju sabiedrībai „Valsts nekustamie īpašumi” pārdot izsolē šādus valsts nekustamos īpašumus, kas ierakstīti zemesgrāmatā uz valsts vārda Finanšu ministrijas personā.1. **Nekustamo īpašumu** (nekustamā īpašuma kadastra Nr. 0100 103 0137) – zemes vienību (zemes vienības kadastra apzīmējums 0100 103 0234) 8204 m2 platībā un četras būves (būvju kadastra apzīmējumi 0100 103 0137 001, 0100 103 0137 002, 0100 103 0137 003, 0100 103 0137 004) – **Birzes ielā 3, Rīgā** (turpmāk šajā punktā – valsts nekustamais īpašums), kopā ar tam funkcionāli piederīgo inženierbūvi (būves kadastra apzīmējums 0100 103 0234 001).Īpašuma tiesības uz valsts nekustamo īpašumu ir nostiprinātas Latvijas valstij Finanšu ministrijas personā Rīgas pilsētas zemesgrāmatas nodalījumā Nr. 1137, lēmuma datums:02.09.2013. Valsts nekustamā īpašuma sastāvā ietilpst zemes vienība 8204 m2 platībā un četras būves :* divas administratīvās ēkas (būvju kadastra apzīmējumi 0100 103 0137 001 un 0100 103 0137 002);
* divas noliktavas (būvju kadastra apzīmējumi 0100 103 0137 003 un 0100 103 0137 004).

Uz zemes vienības vēl atrodas zemesgrāmatā nereģistrēta, bet Nekustamā īpašuma valsts kadastra informācijas sistēmā reģistrēta un Finanšu ministrijas valdījumā esoša valsts nekustamajam īpašumam funkcionāli piederīga būve (būves kadastra apzīmējums 0100 103 0234 001) – *cietā seguma laukums*, kas ir nesaraujami saistīts ar valsts nekustamo īpašumu un tiks atsavināts kopā ar galveno lietu. Atbilstoši Civillikuma 853.pantam, visas tiesiskās attiecības, kas zīmējas uz galveno lietu, pašas par sevi attiecas arī uz tās blakus lietām. Minētā informācija tiks iekļauta arī nekustamā īpašuma izsoles noteikumos.Pamatojoties uz Ministru kabineta 2014.gada 10.decembra rīkojumu Nr.762 „Par valsts īpašuma objekta Birzes ielā 3, Rīgā, privatizācijas izbeigšanu” valsts nekustamais īpašums ar 2015.gada 15.maija aktu tika nodots Finanšu ministrijas valdījumā un valsts akciju sabiedrības „Valsts nekustamie īpašumi” pārvaldīšanā. Atbilstoši aktā norādītajam, visām būvēm ir bojātas ārsienas, starpsienas un stāvu pārsegumi, tek jumts. Nolietojies vai iztrūkst logu un durvju aiļu aizpildījums. Būves ar kadastra apzīmējumu 0100 103 0137 002 un 0100 103 0137 004 atrodas neapmierinošā stāvoklī. Būves ar kadastra apzīmējumu 0100 103 0137 001 un 0100 103 0137 003 atrodas avārijas stāvoklī. Saskaņā ar informāciju no Nekustamā īpašuma valsts kadastra informācijas sistēmas valsts nekustamā īpašuma kadastrālā vērtība uz 2016.gada 1.janvāri ir 228 125 *euro* (zemes vienība – 124 645 *euro*+ būves 103 480 *euro)*, inženierbūve – 1518 *euro*.Zemes vienībai noteiktie lietošanas mērķi:0801 – komercdarbības objektu apbūve 5152 m2 platībā;1002– noliktavu apbūve 3052 m2 platībā.Valsts nekustamajam īpašumam Nekustamā īpašuma valsts kadastra informācijas sistēmā reģistrēti šādi apgrūtinājumi:- applūstošā (10% applūduma varbūtība) teritorija – 0,2897ha;- dabiskas ūdensteces vides un dabas resursu aizsardzības aizsargjoslas teritorija uz salām un pussalām – 0,3525ha;- dabiskas ūdensteces vides un dabas resursu aizsardzības aizsargjoslas teritorija uz salām un pussalām – 0,1177ha;- ekspluatācijas aizsargjoslas teritorija ap ūdensvadu, kas atrodas līdz 2 metru dziļumam – 0,0040ha;- tauvas joslas teritorija gar upi – 0,0380ha;- tauvas joslas teritorija gar upi – 0,0359ha;- Baltijas jūras un Rīgas jūras līča ierobežotas saimnieciskās darbības joslas teritorija – 0,8204ha;- ekspluatācijas aizsargjoslas teritorija ap valsts aizsardzības objektu – 0,1568ha;- ekspluatācijas aizsargjoslas teritorija gar drenām un atklātiem grāvjiem – 0,0384ha.Valsts nekustamais īpašums nav iznomāts.Ievērojot valsts nekustamā īpašuma tehnisko stāvokli, valsts nekustamais īpašums nav perspektīvs valsts akciju sabiedrības „Valsts nekustamie īpašumi” saimnieciskās darbības veikšanai, kā arī nav nepieciešama valsts pārvaldes funkciju nodrošināšanai saskaņā ar Valsts pārvaldes iekārtas likumu, līdz ar to valsts akciju sabiedrības „Valsts nekustamie īpašumi” Īpašumu izvērtēšanas komisija 2015.gada 4.jūnijā (prot. Nr.13, 7.punkts) ir pieņēmusi lēmumu – noteiktā kārtībā sagatavot un virzīt izskatīšanai Ministru kabineta rīkojuma projektu par valsts nekustamā īpašuma atsavināšanu kopā ar tam funkcionāli piederīgo inženierbūvi - asfalta laukumu. Atbilstoši nekustamā īpašuma rentabilitātes rādītājiem par periodu 2015. gada janvāris - jūlijs, valsts nekustamā īpašuma pārvaldīšana valsts akciju sabiedrībai „Valsts nekustamie īpašumi” ir nesusi zaudējumus 4129 *euro* apmērā.2. **Nekustamo īpašumu** (nekustamā īpašuma kadastra Nr. 0100 010 0016) – zemes vienību (zemes vienības kadastra apzīmējums 0100 010 0016) 501 m2 platībā un būvi (būves kadastra apzīmējums 0100 010 0016 001) – **Nikolaja Rēriha ielā 3, Rīgā** (turpmāk šajā punktā – valsts nekustamais īpašums).Īpašuma tiesības uz valsts nekustamo īpašumu ir nostiprinātas Latvijas valstij Finanšu ministrijas personā Rīgas pilsētas zemesgrāmatas nodalījumā Nr. 1306, lēmuma datums:17.04.2008. Valsts nekustamā īpašuma sastāvā ietilpst zemes vienība 501 m2 platībā un būve – garāža (būves kadastra apzīmējums 0100 010 0016 001) ar apbūves laukumu 323.50 m2 platībā.Saskaņā ar informāciju no Nekustamā īpašuma valsts kadastra informācijas sistēmas valsts nekustamā īpašuma kadastrālā vērtība uz 2016.gada 1.janvāri ir 135 876 *euro* (zemes vienība – 128 316 *euro*+ būve 7560 *euro*).Zemes vienībai noteiktais lietošanas mērķis:0908 – pārējo sabiedriskās nozīmes objektu apbūve.Valsts nekustamais īpašums ir iznomāts sabiedrībai ar ierobežotu atbildību “Šifer”. Atbilstoši ierakstiem Rīgas pilsētas zemesgrāmatas nodalījumā Nr. 1306 sabiedrībai ar ierobežotu atbildību “Šifer” nostiprināta nomas tiesība uz valsts nekustamo īpašumu līdz 2033.gada 31.martam, pamatojoties uz 2008.gada 16.jūnija nomas līgumu Nr.2771 starp sabiedrību ar ierobežotu atbildību “Šifer” un valsts akciju sabiedrību “Valsts nekustamie īpašumi”.Civillikuma 2126.pants noteic, ka, ierakstot nomas vai īres līgumu zemes grāmatās, nomnieks vai īrnieks iegūst lietu tiesību, kas ir spēkā arī pret trešajām personām. Savukārt Civillikuma 2174.pants noteic, kad iznomātājs vai izīrētājs nomas vai īres priekšmetu atsavina, ieguvējam jāievēro nomas vai īres līgums tikai tad, ja tas ierakstīts zemes grāmatās (2126.p.). Ievērojot iepriekš minēto, atsavinot valsts nekustamo īpašumu, tā ieguvējam ir saistošs 2008.gada 16.jūnija nomas līgumu Nr.2771 starp sabiedrību ar ierobežotu atbildību “Šifer” un valsts akciju sabiedrību “Valsts nekustamie īpašumi” un jaunais ieguvējs nevar uzteikt noslēgto līgumu.Valsts nekustamajam īpašumam Rīgas pilsētas zemesgrāmatas nodalījumā Nr. 1306 atzīmes veidā ir nostiprināts apgrūtinājums –– īpašums atrodas Rīgas vēsturiskajā centrā - valsts nozīmes pilsētbūvniecības pieminekļa teritorijā 501 m2 platībā. Ievērojot to, ka tiek atsavināts valsts nekustamais īpašums, kas atrodas kultūras pieminekļa aizsardzības zonā un, kas nav iekļauts Valsts aizsargājamo kultūras pieminekļu sarakstā kā atsevišķs kultūras piemineklis, uz nekustamā īpašuma atsavināšanu neattiecas likuma „Par kultūras pieminekļu aizsardzību” 8.panta trešajā daļā noteiktā kārtība.Valsts akciju sabiedrības “Valsts nekustamie īpašumi” lietvedībā ir reģistrēta 2014.gada 15.septembra sabiedrības ar ierobežotu atbildību “Šifer” vēstule Nr.2014/09-15/3 ar lūgumu valsts nekustamo īpašumu virzīt atsavināšanai. Sabiedrība ar ierobežotu atbildību “Šifer” neatbilst Publiskas personas mantas atsavināšanas likuma 4.panta ceturtajā daļā noteiktajam personu lokam, kas var ierosināt valsts nekustamā īpašuma atsavināšanu un kurām būtu pirmpirkuma tiesības uz valsts nekustamo īpašumu saskaņā ar šā likuma 14.panta nosacījumiem.Valsts akciju sabiedrība “Valsts nekustamie īpašumi” 29.06.2015. ir saņēmusi izrakstu no Rīgas domes Vidi degradējošu būvju komisijas 05.06.2015. sēdes protokola Nr.DI-15-10-pro par būvi Nikolaja Rēriha ielā 3, Rīgā, ar kuru būve (būves kadastra apzīmējums 0100 010 0016 001) Nikolaja Rēriha ielā 3, Rīgā, ir iekļauta Vidi degradējošu, sabrukušu vai cilvēku drošību apdraudošu būvju sarakstā kā A kategorijas grausts. Valsts akciju sabiedrība “Valsts nekustamie īpašumi” ar 15.07.2015. vēstuli Nr.3/1-2/11387 ir apstrīdējusi minēto Rīgas domes Vidi degradējošu būvju komisijas lēmumu. 17.08.2015. valsts akciju sabiedrība “Valsts nekustamie īpašumi” ir saņēmusi Rīgas domes 13.08.2015. vēstuli Nr.RD-15-2021-nd, kurā dome informē, ka ir pieprasīti papildus dokumenti no Rīgas pašvaldības institūcijām, lai izskatītu lietu par būvi Nikolaja Rēriha ielā 3, Rīgā, vēlreiz pēc būtības, un lēmums par apstrīdētā administratīvā akta izdošanas termiņu pagarināts līdz 16.10.2015. Rīgas dome ar 14.10.2015. vēstuli Nr.2-30/RD-15-2528-nd ir informējusi, ka atstāj negrozītu Rīgas domes Vidi degradējošu būvju komisijas 06.06.2015. lēmumu „Par būvi Nikolaja Rēriha ielā 3, Rīgā”, sēdes protokols Nr.DI-15-10-pro, 2.6.§., un norādījusi, ka administratīvais akts stājas spēkā no 28.10.2015.Ievērojot valsts nekustamā īpašuma sastāvā esošās būves tehnisko stāvokli, valsts nekustamais īpašums nav nepieciešams valsts pārvaldes funkciju nodrošināšanai saskaņā ar Valsts pārvaldes iekārtas likumu, Valsts akciju sabiedrības „Valsts nekustamie īpašumi” Īpašumu izvērtēšanas komisija 2015.gada 11.septembrī (prot. Nr.21, 5.punkts) ir pieņēmusi lēmumu – noteiktā kārtībā sagatavot un virzīt izskatīšanai Ministru kabineta rīkojuma projektu par valsts nekustamā īpašuma atsavināšanu. Atbilstoši nekustamā īpašuma rentabilitātes rādītājiem par periodu 2013. gads - 2015. gada janvāris - jūlijs, valsts nekustamā īpašuma pārvaldīšana valsts akciju sabiedrībai „Valsts nekustamie īpašumi” ir nesusi peļņu 15 342 *euro* apmērā.3. **1/33 domājamo daļu** no nekustamā īpašuma (nekustamā īpašuma kadastra Nr. 0100 924 5460) - neapdzīvojamās telpas Nr.150 (telpu grupas kadastra apzīmējums 0100 092 0626 004 150)  - garāžas 959.3 m2 platībā un 9593/139557 kopīpašuma domājamām daļām no daudzdzīvokļu mājas (būves kadastra apzīmējums 0100 092 0626 004) –  **Kaivas ielā 50 k-5 - 150, Rīgā**. Nekustamais īpašums Kaivas ielā 50 k-5 - 150, Rīgā, ir kopīpašums.Īpašuma tiesības uz 1/33 domājamo daļu no nekustamā īpašuma Kaivas ielā 50 k-5-150, Rīgā (lietošanā autostāvvieta Nr.52) nostiprinātas Latvijas valstij Finanšu ministrijas personā Rīgas pilsētas zemesgrāmatas nodalījumā Nr.100000306513-150, lēmuma datums 27.08.2014.Saskaņā ar informāciju no Nekustamā īpašuma valsts kadastra informācijas sistēmas visa nekustamā īpašuma (nekustamā īpašuma kadastra Nr. 0100 924 5460)  kadastrālā vērtība uz 2016.gada 1.janvāri ir noteikta 114217 *euro*. Valstij piederošā 1/33 domājamā daļa no nekustamā īpašuma Kaivas ielā 50 k-5 - 150, Rīgā, nav izīrēta. Saskaņā ar Dzīvokļa īpašuma likumā noteikto dzīvokļa īpašums kā lietu kopība sastāv no atsevišķā īpašuma un attiecīgas kopīpašuma domājamās daļas. Atsevišķais īpašums ir dzīvojamā mājā esoša būvnieciski norobežota un funkcionāli nošķirta telpa vai telpu grupa, kura kā dzīvoklis, neapdzīvojamā telpa vai mākslinieka darbnīca iezīmēta būves kadastrālās uzmērīšanas lietā.Saskaņā ar Atsavināšanas likuma 45.panta pirmo daļu valsts dzīvojamo māju, izņemot šā panta otrajā daļā minēto gadījumu, kā arī dzīvokļa īpašumu vispirms piedāvā nodot tās pašvaldības īpašumā, kuras administratīvajā teritorijā atrodas attiecīgā valsts dzīvojamā māja vai dzīvokļa īpašums. Ja pašvaldības dome pieņem lēmumu par valsts dzīvojamās mājas vai dzīvokļa īpašuma pārņemšanu pašvaldības īpašumā, to nodod bez atlīdzības pašvaldības īpašumā. Ja mēneša laikā attiecīgā pašvaldības dome nav pieņēmusi lēmumu vai atsakās pārņemt valsts dzīvojamo māju vai dzīvokļa īpašumu savā īpašumā, to atsavina šajā likumā noteiktajā kārtībā. Tā kā Atsavināšanas likuma 45.panta pirmā daļa neparedz piedāvāt nodot pašvaldību īpašumā dzīvokļu īpašumu domājamās daļas, pirms rīkojuma projekta tālākas virzības nav nepieciešams Rīgas domei piedāvāt pārņemt savā īpašumā valstij piederošo 1/33 domājamo daļu no nekustamā īpašuma Kaivas ielā 50 k-5 - 150, Rīgā.Vienlaikus ar sludinājumu par publiskas personas nekustamā īpašuma izsoli, pirmpirkuma tiesīgajām personām tiks nosūtīts paziņojums par izsoli, vienlaicīgi uzaicinot nekustamā īpašuma Kaivas ielā 50 k-5 - 150, Rīgā, kopīpašniekus mēneša laikā iesniegt pieteikumu par pirmpirkuma tiesību izmantošanu saskaņā ar Publiskas personas mantas atsavināšanas likuma 14.pantu. Atbilstoši šā likuma 14.panta trešajai daļā noteiktajam, ja pieteikumu par valsts nekustamā īpašuma pirkšanu noteiktajā termiņā iesniegušas vairākas pirmpirkuma tiesīgās personas, tiek rīkota izsole starp šim personām. Turklāt, ja mēneša laikā minētā likuma 4.panta ceturtajā daļā minētās personas nav iesniegušas pieteikumu par nekustamā īpašuma pirkšanu vai iesniegušas atteikumu, rīkojuma izsole šajā likumā noteiktajā kārtībā. Šajā gadījumā minētās personas ir tiesīgas iegādāties nekustamo īpašumu izsolē vispārējā kārtībā. Ievērojot to, ka valstij pieder 1/33 domājamā daļa no nekustamā īpašuma Kaivas ielā 50 k-5 - 150, Rīgā, tas nav perspektīvs valsts akciju sabiedrības „Valsts nekustamie īpašumi” saimnieciskās darbības veikšanai, kā arī nav nepieciešams valsts pārvaldes funkciju nodrošināšanai saskaņā ar Valsts pārvaldes iekārtas likumu – valsts akciju sabiedrības „Valsts nekustamie īpašumi” Īpašumu izvērtēšanas komisija 2015.gada 21.maijā (prot. Nr.12, 6.punkts) ir pieņēmusi lēmumu par 1/33 domājamās daļas no nekustamā īpašuma Kaivas ielā 50 k-5 - 150, Rīgā, virzīšanu atsavināšanai. Atbilstoši nekustamā īpašuma rentabilitātes rādītājiem par periodu 2014.gads - 2015.gada janvāris - augusts, valsts nekustamā īpašuma pārvaldīšana valsts akciju sabiedrībai „Valsts nekustamie īpašumi” ir nesusi zaudējumus 480 euro apmērā, ieņēmumu nav.Rīkojuma projekts paredz nekustamo īpašumu valdītājam –Finanšu ministrijai uzdevumu nodot pircējiem valsts nekustamos īpašumus 30 (trīsdesmit) dienu laikā no pirkumu līgumu noslēgšanas dienas, sastādot attiecīgus pieņemšanas – nodošanas aktus. Trīsdesmit dienu termiņš dokumentu nodošanai nekustamā īpašuma pircējam noteikts, izvērtējot nekustamā īpašuma pircēja pienākumu veikt noteiktas darbības noteiktos termiņos, samērīgi ar nekustamā īpašuma pārdevēja pienākumiem.Atsavināšanas likuma 30.pantā ir noteikts, ka izsoles dalībniekam, kurš nosolījis augstāko cenu par nekustamo īpašumu, jāsamaksā par nosolīto nekustamo īpašumu divu nedēļu laikā.Līdz ar to samērīgiem ar nekustamā īpašuma pircēja pienākumiem, veikt noteiktas darbības noteiktos termiņos, ir jābūt arī nekustamā īpašuma pārdevēja pienākumiem. Tādēļ valsts nekustamie īpašumi “Valsts nekustamie īpašumi” nekustamo īpašumu pirkumu līgumos paredz nosacījumu, ka dokumentus, kas nepieciešami pircēja īpašuma tiesību nostiprināšanai zemesgrāmatā, pārdevējs (vai valdītājs) izsniedz pircējam 30 (trīsdesmit) dienu laikā pēc visu saistību izpildes pret pārdevēju. |
| 3. | Projekta izstrādē iesaistītās institūcijas | Projekta izstrādē ir iesaistīta Finanšu ministrija un valsts nekustamie īpašumi “Valsts nekustamie īpašumi”. |
| 4. | Cita informācija | Saskaņā ar Ministru kabineta 2011.gada 1.februāra noteikumu Nr.109 „Kārtība, kādā atsavināma publiskas personas manta” 12.punktā noteikto, ja valsts nekustamais īpašums nav nepieciešams tā valdītājam, jautājumu par nekustamā īpašuma iespējamo nepieciešamību citai valsts iestādei, valsts kapitālsabiedrībai vai atsavinātas publiskas personas vai to iestādes funkciju nodrošināšanai, noskaidro, izsludinot Valsts sekretāru sanāksmē attiecīgu Ministru kabineta rīkojuma projektu. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Attiecībā uz rīkojuma projektā 1.1. un 1.2. apakšpunktos iekļautajiem nekustamajiem jebkurš tiesību subjekts - fiziska un juridiska persona, kurai piemīt tiesībspēja un rīcībspēja, un kura vēlas piedalīties izsolē un iegādāties valsts nekustamo īpašumu.Attiecībā uz rīkojuma projektā 1.3. apakšpunktā iekļauto nekustamo īpašumu - valsts nekustamā īpašuma pirmpirkuma tiesīgās personas - nekustamā īpašuma kopīpašnieki. Ja pirmpirkuma tiesīgās personas neizmanto savas tiesības, tad jebkurš tiesību subjekts - fiziska un juridiska persona, kurai piemīt tiesībspēja un rīcībspēja, un kura vēlas piedalīties izsolē un iegādāties valsts nekustamo īpašumu.Nekustamā īpašuma Nikolaja Rēriha ielā 3, Rīgā, nomnieks. |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekta tiesiskais regulējums tautsaimniecību kā valsts saimniecības nozari neietekmē un administratīvo slogu nemaina. |
| 3. | Administratīvo izmaksu monetārs novērtējums | Rīkojuma projekta tiesiskais regulējums administratīvo slogu neietekmē. |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2016. gads** | Turpmākie trīs gadi (tūkst.*euro*) |
| **2017.** | **2018.** | **2019.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | Nav precīzi aprēķināms. |
| 1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi | Nav precīzi aprēķināms. |
| 1.2. valsts speciālais budžets | 0 |
| 1.3. pašvaldību budžets | 0 |
| 2. Budžeta izdevumi: | 0 |
| 2.1. valsts pamatbudžets | 0 |
| 2.2. valsts speciālais budžets | 0 |
| 2.3. pašvaldību budžets | 0 |
| 3. Finansiālā ietekme: | Nav precīzi aprēķināms. |
| 3.1. valsts pamatbudžets | Nav precīzi aprēķināms. |
| 3.2. speciālais budžets | 0 |
| 3.3. pašvaldību budžets | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  0 |
| 5. Precizēta finansiālā ietekme: | X |  Nav precīzi aprēķināms. |
| 5.1. valsts pamatbudžets |
| 5.2. speciālais budžets |
| 5.3. pašvaldību budžets |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Nav precīzi aprēķināms. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Rīkojuma projekta īstenošanai nav nepieciešami papildus līdzekļi no valsts vai pašvaldību budžeta. Rīkojuma projektu valsts akciju sabiedrība „Valsts nekustamie īpašumi” īstenos par saviem līdzekļiem. Valsts akciju sabiedrība „Valsts nekustamie īpašumi” saskaņā ar Publiskas personas mantas atsavināšanas likuma 47.pantu un Ministru kabineta 2011.gada 1.februāra noteikumu Nr.109 „Kārtība, kādā atsavināma publiskas personas manta” 37.punktu valsts nekustamās mantas atsavināšanā iegūtos līdzekļus pēc atsavināšanas izdevumu segšanas ieskaitīs valsts pamatbudžeta ieņēmumu kontā mēneša laikā pēc to saņemšanas. Šobrīd nav iespējams noteikt summu, kas tiks ieskaitīta valsts budžetā, jo pašlaik nav iespējams noteikt īpašuma pārdošanas vērtību, jo nekustamā īpašuma atsavināšana (nosacītās cenas noteikšana) tiks organizēta pēc Ministru kabineta rīkojuma pieņemšanas un tā būs atkarīga no nekustamā īpašuma tirgus vērtības vērtēšanas dienā. Atsavināšanas izdevumu apmēru nosaka Ministru kabineta paredzētajā kārtībā. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5.punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas.Ņemot vērā, ka rīkojuma projekts neatbilst minētajiem kritērijiem, sabiedrības līdzdalības kārtība rīkojuma projekta izstrādē netiek piemērota. Rīkojuma projekts un tā anotācija pēc tā izsludināšanas Valsts sekretāru sanāksmē būs publiski pieejami Ministru kabineta mājas lapā - sadaļā *Tiesību aktu projekti.* |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija un valsts akciju sabiedrība „Valsts nekustamie īpašumi”. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

*Anotācijas IV un V sadaļa –projekts šīs jomas neskar.*

Finanšu ministre D.Reizniece-Ozola

13.01.2016. 13:00

2753

V.Bružas, 67024927

Vita.Bruzas@vni.lv